title: جيهة د لمغريب
text: الجيهة هيّا تقسيم إداري من لمستوى اللول ف لمغريب. ف2015 تدار تقسيم جديد للمغريب واقف على لجيهاوية لمتقدمة واللامركازية، وتدار برنامج ديال لحوكومة باش تعطى واحد سّتيقلالية لكلّا وحدة من لجيهات ديال لمغريب. تقسمات لارض ديال لبلاد ل 12 جيهة. قبل ومن 1971 حتال 1997 لمغريب كانو فيه 7 ديال لجيهات، من موراها وفلفترة مابين 1997 و2015 كانو فيه 16 جيهة. كل جيهة عندها واحد لوالي كايعينو لماليك فمجليس ويزاري، وكايتنتاخب الرئيس ديالها فمجليس عام.